[image: image1.png]



ROMÂNIA

JUDEŢUL ILFOV

  COMUNA TUNARI
PRIMAR



Str.  Mihai Eminescu  nr. 1,  cod postal 077180,  Cod Fiscal 4505618 tel. / fax: 021 267.53.10; 021 267.53.00, e-mail: contact@primaria-tunari.ro



Nr. 197/09.01.2024
                                                          REFERAT DE APROBARE
la proiectul de hotărâre  privind aprobarea Rețelei Școlare a Unităților de Învățământ Preuniversitar de Stat și Particular de pe raza comunei Tunari, pentru anul școlar 2024-2025
                   Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

           Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse.

 Am iniţiat un proiect de hotărâre, calitate acordată de prevederile  art. 136 alin. (1), teza I din Ordonanţa de urgenţă nr. 57/2019 privind Codul administrativ, cu completările ulterioare, având ca reglementare aprobarea rețelei școlare a unităților de învățământ preuniversitar de stat de la nivelul comunei Tunari pentru  anul școlar 2024-2025.

          Sediul materiei privind această capacitate a Consiliului Local îl reprezintă:

a) art. 1 alin. (2), art. 3, art. 95 alin. (2), art. 96, art. 98, art. 105 alin. (1), art. 106 alin. (1) și alin. (2), art. 129 alin. (1), alin. (2) lit. d) și alin. (7) lit. a), art. 197 alin. (1), alin. (2), alin. (4) și alin. (5), art. 198 alin. (1) și art. 199 alin. (1) și alin. (2), art. 240 și art. 243 alin. (1) lit. a) din Ordonanța de urgență a Guvernului  nr. 57/2019 privind Codul administrativ, cu modificările și completările ulterioare;

b) art. 6, art. 19 alin. (1) lit. a), alin. (6) lit. a) și alin. (7) – alin. (9) din  Legea învățământului preuniversitar nr. 198/2023, modificată prin art. II și  art. IV din Ordonanța de urgență a Guvernului  nr. 72/2023;

c) art. 1 alin. (1) din Legea contenciosului administrativ nr. 554/2004, cu modificările și completările ulterioare;

d) art. 7 alin. (13) din  Legea nr. 52/2003 privind transparența decizională în administrația publică, republicată, cu modificările și completările ulterioare;

e) art. 2 alin. (2), art. 41 alin. (5), art. 50 alin. (4), art. 58, art. 59, art. 61, art. 62  și art. 70 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

f) art. 26 – art. 30 din Metodologia privind fundamentarea cifrei de școlarizare pentru învățământul preuniversitar de stat, evidența efectivelor de preșcolari și elevi școlarizați în unitățile de învățământ particular, precum și emiterea avizului conform în vederea organizării rețelei unităților de învățământ preuniversitar pentru anul școlar 2023-2024, aprobată prin Ordinul ministrului educației naționale nr. 6217/202;

ținând cont de adresa Inspectoratului Școlar al Județului Ilfov nr. 19947 din 29 decembrie 2023 prin care se comunică avizul conform pentru structura rețelei școlare de la nivelul comunei Tunari, pentru anul școlar 2024-2025,

în vederea respectării Calendarului operațiunilor de organizare a rețelei școlare, pentru anul școlar 2024-2025, publicat în anexa nr. 2, la  proiectul de Ordin al  ministrului  educației naționale, care are ca termen de depunere a rețelei școlare aprobate, potrivit avizului conform, până la data de 11 ianuarie 2024, termen care  reprezintă un caz de maximă urgență pentru rezolvarea intereselor locuitorilor comunei privind asigurarea serviciilor publice elementare, de bază, în acord cu nevoile lor, în special a beneficiarilor primari: antepreșcolarii, preșcolarii și elevii, precum și persoanele adulte înscrise într-o unitate de învățământ, după caz și beneficiarii secundari ai educației: părinții, tutorii sau reprezentanții legali ai antepreşcolarilor, ai preșcolarilor și ai elevilor, după caz, iar în situația în care consiliul local nu adoptă  hotărârea privind organizarea rețelei școlare ministrul educației emite, până la data de 1 februarie, un ordin cu privire la aprobarea rețelei școlare, cuprinzând toate unitățile de învățământ, inclusiv pentru înființarea, desființarea, fuziunea sau divizarea unităților de învățământ de stat, particulare și confesionale pentru unitatea administrativ-teritorială în cauză,  ceea ce face necesară convocarea ședinței consiliului local în ședință extraordinară, de îndată, 

Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite compartimentului pentru monitorizarea procedurilor administrative din aparatul de specialitate al primarului comunei în vederea analizării şi întocmirii raportului de specialitate. 

Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului Hotărârii Consiliului Local privind aprobarea rețelei școlare a unităților de învățământ preuniversitar de stat de la nivelul comunei Tunari pentru  anul școlar 2024-2025, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.

Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia considerației mele,

PRIMAR,
Cristian NICULAE

